stanford-oval/wikipedia huggingface dataset:
טיפה
מתח פנים

הדרך הפשוטה ביותר ליצור טיפה היא לתת לנוזל לזלוג באטיות מהקצה התחתון של צינור אנכי בקוטר קטן.
כאשר הטיפה התלויה בקצה הצינור עוברת גודל מסוים, מסת הטיפה גוברת על אנרגיית מתח הפנים של פני הנוזל ממנו היא ניתקת והטיפה משתחררת.
ניתן ליצור טיפות גם על ידי עיבוי של גז על ידי קירור. או על ידי ריסוס נוזל בלחץ מכני דרך פתח קטן (למשל מכל תרסיס).
הגודל המרבי של טיפה הנתלית מצינור בעל רדיוס a הוא  \,mg=\pi a\lambda \cos \alpha .

כאשר: λ - מתח פנים של הנוזל, α - זווית המגע עם הצינור. נוסחה זו משמשת למדידת מתח פנים של נוזלים ונפוצה בתעשיית הנפט.
אופטיקה

בגלל מקדמי השבירה השונים של טיפות מים ושל האוויר, אור השמש הפוגע בטיפות גשם עובר השתקפות ושבירה הגורמים לתופעת הקשת בענן.
צליל

מקור הקול העיקרי בנפילת טיפה על נוזל הוא תהודת הבועה שנוצרת מתחת לפני הנוזל במקום הפגיעה. צלילים מיטלטלים אלו אחראים לרוב הקולות הנוצרים על ידי טיפות, כגון צליל ההתזה, צליל של גשם ושל טפטוף ברז.
גשם

גשם הוא משקע נוזלי שקוף הנופל מהשמים כטיפות מים זעירות. גשם נוצר מהתעבות אדי מים לטיפות מים מיקרוסקופיות ולאחר מכן התלכדותן לטיפות גדולת יותר, הכבדות מספיק כדי ליפול ארצה. הגשם ממלא תפקיד חשוב במחזור המים, שבו לחות מתאדה מן האוקיינוסים ומן הימים, מתעבה ויוצרת עננים, נופלת חזרה לכדור הארץ כמשקעים, ולבסוף חוזרת לאוקיינוסים ולימים דרך נהרות ונחלים, ומתחילה את המחזור מחדש.
טפטפת להשקיה

טפטפת היא אביזר המשחרר מים בזרמים קטנים ("טפטוף"). הטפטפת מהווה בסיס לשיטת השקיה חדשה, השיטה המודרנית של השקיה בטפטוף, שעיקרה הזרמת מים, בצינורות פלסטיים, ושחרורם בזרמים קטנים ליד הצמח.
היתרונות של השימוש בטפטפות (לעומת צינור עם נקבים זעירים) היו הפחתת כמות הסתימות, וחלוקת מים אחידה יותר לאורך השלוחה (צינור הטפטפת).
טפטפת קלווין

טפטפת קלווין, הקרויה על שמו של לורד קלווין, היא גנרטור אלקטרוסטטי. קלווין כינה את המכשיר מעבה טיפות מים. המכשיר מבוסס על טפטוף של טיפות מים לשם יצירת הפרשי פוטנציאלים תוך שימוש בהשראה חשמלית בין מערכות בעלות מטענים הפוכים.
הטיפה בתרבות

הפתגם: בור סוד שאינו מאבד טיפה - הבור אטום (מסויד) מבפנים ולכן שומר על המים שבתוכו. בור שבור לא מצליח לאגור מים. הנמשל: מים משולים לזיכרון או חכמה. על אדם חכם בעל זיכרון טוב ייאמר שהוא כמו בור סוד.
ראו גם

פיפטה
הערות שוליים

↑  נאמר על אליעזר בן הורקנוס במשנה, מסכת אבות, פרק ב', משנה ח'
| --- | --- |
בקרת זהויות :  NLI: 987007562719105171  GND: 4130676-4  LCCN: sh85039631 
מים מטפטפים מברז.
צליל של נפילת טיפות מים
טיפות גשם על עלה
ריימן (סדרת משחקים)

| --- | --- |

 כללי
 תאריך הוצאה:  1995 
 סוגה:  משחק פלטפורמה
 פיתוח:  יוביסופט מונפלייה, יוביסופט פריז, יוביסופט רומניה, יוביסופט מילאן, יוביסופט סופיה, יוביסופט קזבלנקה, יוביסופט שנגחאי 
 הוצאה לאור:  יוביסופט 
 ארץ מקור:  צרפת 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  פלייסטיישן, נינטנדו גיימקיוב, iOS, Game Boy Color, Nintendo DSi, Game Boy Advance, דרימקאסט, Microsoft Windows, N-Gage, Nintendo DS, MS-DOS, נינטנדו 64, Nintendo 3DS, נינטנדו סוויץ', אטארי יגואר, Xbox One, פלייסטיישן 4, PlayStation Portable, פלייסטיישן 3, PlayStation Classic, פלייסטיישן 2, אנדרואיד, PlayStation Vita, Wii, Xbox 360, Sega Saturn, Xbox, Wii U, macOS 
 
 אתר רשמי
 
ריימן (באנגלית: Rayman, "איש הקרן") הוא זיכיון משחקי פלטפורמה שנוצר על ידי מישל אנסל מחברת יוביסופט. המשחק הראשון יצא ב-1995, ובעקבות הצלחתו פותחו סך של 45 משחקים בסדרה עבור פלטפורמות מגוונות, חלקם מעוצבים בסגנונו הייחודי של אנסל. המשחקים נקראים על שם הדמות המרכזית, ריימן. גילו אינו ידוע, הוא חי בעולם אחר והוא חסר צוואר וגפיים; לעומת זאת ראשו וכפות רגליו וידיו מחוברים לגופו.
בכל משחק בזיכיון ריימן צריך להציל את עולמו מיצורים בעלי כוחות חזקים, תוך כדי איסוף כוחות, הצלת חברים וקרבות בוסים.
בעקבות הצלחת זיכיון המשחקים, הופקה סדרת טלוויזיה בשנת 1999, אך היא ירדה בשנת 2000 בעקבות אחוזי צפייה נמוכים. לסדרה הופקו 4 פרקים בלבד. בעקבות ההצלחה של פלישת הרבידים, החל פיתוח של סדרת טלוויזיה חדשה.
בנוסף, דמותו של ריימן מבצעת הופעת אורח במשחק Brawlhalla,(אנ') הנוצר על ידי Ubisoft, החברה שפיתחה את רוב משחקי ריימן.
על משחקי הסדרה

ריימן, המשחק הראשון, מכר 900,000 עותקים במשך כשנתיים.
גם משחק ההמשך - "ריימן 2: הבריחה הגדולה" זכה להצלחה רבה והוערך בין הגיימרים, כשאחת הסיבות לכך היא המעבר מגרפיקה דו־ממדית לתלת־ממדית.
ריימן M, נחשב בזמנו להומוריסטי מבין משחקי הסדרה, אך זכה להצלחה פחותה מזו של המשחקים הקודמים לו.
בשנת 2003 יצא המשחק "ריימן 3: מהפכת המגה לומים" לחנויות. המשחק זכה לביקורות טובות אך אף על פי כן נחשב לאכזבה בקרב מעריצי הסדרה אשר סברו כי הוא נופל ברמתו מהמשחקים הקודמים לו. יש שטענו שההומור בו היה מוגזם ותפס את מקומם של כל הדברים האחרים הנחוצים למשחק טוב. טענה נוספת הייתה שאחת הסיבות לכך היא שמישל אנסל (מיוצרי המשחקים הקודמים בסדרה) לא היה שותף בפרויקט, ועל כן היה חסר בו את ה"רגש" של הריימן המקורי והטוב.
בשנת 2005 יצאה לחנויות גרסת ה"ריימן - נקמת המגה לומים", אשר הותאמה לקונסולת הגיים בוי אדוונס בלבד.
בסוף שנת 2006 יצא המשחק "Rayman Raving Rabbids" ("ריימן והארנבים המוטרפים"), שהותאם במיוחד לקונסולות המשחקים Nintendo Wii, אבל בהמשך הופץ גם לקונסולות משחקים אחרות. בסוף שנת 2007 יצא משחק ההמשך, "Rayman Raving Rabbids 2", ולא עבר זמן רב עד שהארנבים המככבים במשחקים אלו זכו לסדרת משחקים משלהם. משחקים אלו שונים משמעותית מהמשחקים הקודמים משום שהם מהווים אוספים של מיני-משחקים שונים המכוונים בעיקר למשחק מרובה משתתפים, זאת בשונה מהמשחקיות האופיינית לסדרת משחקי ריימן ומשחקי הפלטפורמה.
בשנת 2011 יצא לאור משחק המשך לסדרה בשם "Rayman Origins" (בעברית: "ריימן מקורות") - המשחק החזיר את הסדרה לשורשיה משום שנעשה בו שימוש בגרפיקה דו־ממדית והוחזרה בו המשחקיות מהסדרה המקורית שקדמה ל-"Raving Rabbids". המשחק נחשב מוצלח וקיבל ביקורות טובות, והוחלט לייצר המשך למשחק שהתפרסם בשנת 2013 בשם "Rayman Legends" ("אגדות ריימן"). שכלל בתוכו את כל שלבי "Rayman Origins" רק עם גרפיקה יותר חדה, ועוד עלילה ומשחקים משל עצמו.
על משחקי הסדרה > Rayman Raving Rabbids

משחק נוסף בסדרה, אם כי לא הקלאסי בניגוד למה שתוכנן; עוד כשהכריזה חברת יוביסופט כי היא עובדת על ריימן 3, התברר שהיא עובדת גם על משחק נוסף במקביל, כשמישל אנסל דואג להשתתף בפרויקט זה. על כן, יחד עם אכזבת ריימן 3, עדיין נותרו הציפיות והתקוות למשחקים נוספים שיחזירו לריימן את כבודו.
שמו הרשמי של המשחק נקבע ל-"Rayman - Raving Rabbids". פירוש השם בעברית אינו ברור לחלוטין: Rabbid מהווה שילוב של המילים ארנב (Rabbit) וחולה-כלבת (Rabid) באנגלית (הבחירה ככל הנראה נקבעה בשל הארנבים במשחק, שמתנהגים בתוקפנות כחולי כלבת), כך שהפירוש המלא, בתרגום חופשי, הוא: "ריימן - ארנבונים (אחוזי כלבת) הזויים" (ובגרסה העברית שיצאה "ריימן והארנבים המטורפים"). מישל אנסל, טוען כי החליט להשתמש ברשעים תורנים שונים מהרגיל, לא עוד מפלצות מפחידות ומאיימות, כי אם ארנבונים מטורפים, שמתברר כי רצו להשתלט על העולם עוד מאז תקופת המשחק הראשון. ארנבונים אלה יופיעו במגוון צורות, ולריימן תהיה דרך חדשה להילחם בהם: ניתן יהיה להלבישו בחליפות שונות לפי סוגי מוזיקה תואמים, והדבר יעזור לו להילחם בארנבונים, הרגישים מאוד למוזיקה. יכולת ייחודית נוספת תהיה האפשרות לרכב על חיות כגוון קרנפים, עכבישים, כרישים ועוד, וכך (לטענתו של אנסל) להסתובב בכל רחבי עולמו של ריימן ולהכירו מקרוב.
החברה הודיעה כי המשחק עומד להיות הומוריסטי, והדבר עורר חשש בגיימרים רבים שהתוצאה תהיה דומה לריימן 3. ברם, יוביסופט הוסיפה גם כי להומור יהיה מקום נפרד משלו במשחק, והוא רק יוסיף לו. בזאת מבקשת יוביסופט לומר שהתוצאה תהיה שונה מריימן 3.
יוצרו של ריימן, מישל אנסל, אמר כי הוא שמח לחזור ולעבוד שוב על ריימן כמו פעם, ומקווה כי המשחק הזה יחזיר לריימן את כבודו. חברת יוביסופט הבטיחה כי המשחק "יפיל את השחקנים מהרגליים". המשחק יצא בין ה-5 ל-8 בדצמבר (כל יום לקונסולה אחרת) בדצמבר 2006. גיימרים רבים קיוו שהמשחק יחזיר לגיבור חסר הגפיים את כבודו האבוד ויזכה להצלחה, לבסוף המשחק עורר תגובות חלוקות :שחקנים רבים התאכזבו מהעובדה שהמשחק הוא למעשה אוסף של עשרות משחקונים קטנים ולא משחק הרפתקאות עלילתי, אבל שחקנים אחרים טענו שמדובר במשחק חדשני וכיפי. בין היתר אתר המשחקים הישראלי Vgames העניק למשחק ציון של 68 מתוך 100 ותוכנית המשחקים הטלוויזיונית X-Play העניקה למשחק ציון 4.5 מתוך עשר. לעומת זאת המשחק זכה בכ-4 פרסים בחודשים הראשונים ליציאתו ובציון של 84 מתוך 100 שהוענק על ידי מגזין הנינטנדו הרשמי.
משחקים בסדרה > סדרת המשחקים העיקרית

Rayman (ריימן) - המשחק הראשון בסדרה
(PlayStation Classic,PS-VITA,PS3,PSP,MS-DOS,PC, Sega Saturn,PlayStation, Atari Jaguar)
Rayman 2: The Great Escape (ריימן 2: הבריחה הגדולה) 
(Nintendo 64, PC, פלייסטיישן, Gameboy Color, Sega Dreamcast, נינטנדו DS בשנת 2010 יצאה גרסה לאייפון ולאייפוד טאץ'.)
Rayman 2: Revolution (ריימן 2: מהפכה) - גרסת PS2 למשחק השני 
(פלייסטיישן 2)
Rayman M 
(PC, פלייסטיישן 2, XBox, נינטנדו גיימקיוב)
Rayman Rush‏ 
(פלייסטיישן)
Rayman Arena (גרסה מעודכנת של Rayman M לגיימקיוב ושם המשחק בצפון אמריקה)
Rayman 3: Hoodlum Havoc (ריימן 3 - מהפכת המגה לומים) - גם משחק זה הופץ בארץ בגרסה מתורגמת ומדובבת לעברית (בגרסת המחשב בלבד) 
(פלייסטיישן 2, PC, נינטנדו גיימקיוב, XBox, גיים בוי אדוונס)
Rayman: Hoodlums Revenge (ריימן - נקמת המגה לומים) 
(גיים בוי אדוונס)
Rayman Raving Rabbids (ריימן: הארנבים המוטרפים) 
(פלייסטיישן 2, PC, Xbox 360, Wii, גיים בוי אדוונס, נינטנדו DS)
Rayman Raving Rabbids 2 (ריימן: הארנבים המוטרפים 2) 
(PC, Wii, נינטנדו DS)
Rayman Raving Rabbids: TV Party (ריימן: הארנבים המוטרפים - מסיבת טלוויזיה) 
(Wii, נינטנדו DS)
Rayman Origins (מקורות ריימן)‏ 
(PS Vita,PC,Wii,3DS, PS3, XBOX 360)
Rayman Legends (אגדות ריימן)‏
(Nintendo Switch ,Wii U ,PS Vita ,PS3 ,PC ,Xbox 360,PS4, Xbox One)
משחקים בסדרה > משחקי טלפון

ריימן.
ריימן 3.
ריימן גולף.
ריימן באולינג.
ריימן מרוצים.
ריימן: הארנבים המוטרפים.
ריימן 2 (לאייפון, לאייפד, ולאייפוד טאץ').
ריימן: בריחת הג'ונגל (לאייפון, לאייפד, לאייפוד טאץ', לאנדרואיד ולwindows 8).
ריימן: בריחת הפיאסטה (לאייפון, לאייפד, לאייפוד טאץ', לאנדרואיד ולwindows 8).
הרפתקאות ריימן (לאייפון, לאייפד, לאייפוד טאץ' לאפל טי וי ולאנדרואיד).
ריימן מיני (ל-Apple Arcade).
משחקים בסדרה > חבילות הרחבה

ריימן זהב.
ריימן לנצח.
ריימן חוגג 10 - אוסף של שלושה משחקים מהסדרה: ריימן 2, ריימן 3 וריימן M. בגרסה למחשב (שגם היא תורגמה לעברית) נוסף משחק יצירה של ריימן 3.
משחקים בסדרה > משחקי חינוך

ריימן ג'וניור.
לומדים עם ריימן.
ריימן - משחק מוחות.
הערות שוליים

↑  Philippe Malaval, Christophe Bénaroya, Strategy and Management of Industrial Brands: Business to Business Products and Services, Springer Science & Business Media, 2001. (באנגלית)
הדמות ריימן נכנסה כ"לג'נד" (דמות) רשמית במשחק "Brawlhalla", וחבריו נכנסו בתור סקינים עבור "לג'נד" אחרים. מה שנחשב להישג, היות ששאר החברות שנכנסו עם המשחק כשותפים בעניין הזה הוציאו ביחד רק סקינים ל"לג'נדס" ולא בתור "לג'נד" בפני עצמו (מה גם, "לג'נד" עולה כסף שאפשר להשיג במשחק, כשעבור סקין צריך לשלם כסף אמיתי).
| יוביסופט |
| --- | --- | --- |
| חברות בת | Nadeo • יוביסופט מונטריאול • Massive Entertaiment |  |
| סדרות דגל | TrackMania • ריימן • Far Cry • Prince of Persia • Myst • Watch Dogs • Assassin's Creed • Driver • Heroes of Might and Magic |  |
AAA (משחק וידאו)

טריפל A (באנגלית: AAA) הוא כינוי למשחק וידאו מושקע מאוד בתעשיית המשחקים. המאפיינים העיקרים של משחקי טריפל A הם פיתוח ועיצוב על ידי חברות גדולות ומוכרות, פרסום ושיווק מסיביים ומכירות בסדר גודל משמעותי הנאמדים במיליוני דולרים, לרוב בפרק זמן קצר ומיד עם הוצאתו לשוק.
הערות שוליים

↑  מדוע הפקתם של משחקי וידאו כה יקרה?
↑  GTA 5 - משחק הווידאו היקר ביותר שיוצר אי פעם
↑  כמה עלה לייצר את המשחק MW2?
↑   ציוץ של CD PROJEKT IR ברשת החברתית אקס (טוויטר), 5 באוקטובר 2023
↑  CD PROJEKT Group FY 2020 Earnings, ‏‏22 באפריל 2021 (באנגלית)
↑   ציוץ של CD PROJEKT IR ברשת החברתית אקס (טוויטר), 5 באוקטובר 2023
מאיר פרוש

ערך זה עוסק בפוליטיקאי. אם התכוונתם לסופר, ראו .
מֵאִיר פָּרוּשׁ (נהגה: פּוֹרוּשׁ; נולד בכ"א בסיוון תשט"ו, 11 ביוני 1955) הוא שר ירושלים ומסורת ישראל, חבר הכנסת בהפסקת כהונה מטעם מפלגת אגודת ישראל בסיעת יהדות התורה, ויו"ר מרכז אגודת ישראל בירושלים. כיהן בעבר כסגן שר במעמד שר הבינוי והשיכון כסגן שר במשרד החינוך וכסגן ראש עיריית ירושלים.
ביוגרפיה

נולד בשנת 1955 בירושלים, בנם של ברכה לבית פקשר ומנחם פרוש שכיהן כחבר הכנסת מטעם אגודת ישראל במשך 37 שנים, ונכדו של משה גליקמן־פרוש שהיה עסקן בכיר באגודת ישראל בתקופת המנדט הבריטי והקמת מדינת ישראל, וחבר עיריית ירושלים.
פרוש למד בילדותו בתלמוד תורה וישיבת עץ חיים שבירושלים, לאחר מכן המשיך את לימודיו בישיבת סלובודקה בבני ברק. הוא נישא בגיל 20, ובגיל 25 התגייס לשירות צבאי "שלב ב", וביצע ארבעה חודשי שירות חובה כמש"ק דת במחנה שנלר.
פרוש מנהיג את תת-הסיעה "שלומי אמונים" בתוך סיעת אגודת ישראל. גם מערכת הכשרות של "אגודת ישראל" מצויה בשליטתו. ייסד יחד עם אביו, מנחם פרוש, את עיתון "המבשר".
עד 2007 היה פרוש חסיד בויאן, אך סולק מהחסידות בעקבות תמיכתו במאיר רובינשטיין שהתמודד לראשות העיר ביתר עילית מול יצחק פינדרוס שנתמך על ידי האדמו"ר מבויאן. לאחר מכן התקרב לחסידות ויז'ניץ מונסי, ואף נסע לשהות אצל רבי מרדכי הגר בימי ראש השנה.
ביוגרפיה > עמדתו המדינית

בעת כהונתו כסגן שר הבינוי והשיכון יזם את הקמת הר חומה, ובעת שמפלגתו נכנסה לקואליציה של אריאל שרון סירב פרוש לקבל תפקיד ממשלתי עקב התנגדותו לתוכנית ההתנתקות. בעבר הזהיר פרוש כי ההצהרות על חלוקת ירושלים מעודדות ניסיונות השתלטות של הרשות הפלסטינית על קרקעות במזרח העיר.
ביוגרפיה > משפחתו

הוא נשוי לרחל, בתו של נחום יואל הלפרין, ואב ל-12 ילדים, ומתגורר בשכונת רוממה שבירושלים. בנו הבכור, ישראל פרוש, כיהן כראש עיריית אלעד (בין השנים 2013–2024). בנו משה, הוא מנכ"ל עיתון "המבשר" אשר בבעלות המשפחה. בנו יעקב הוא מנהל השיווק, ובנו נחום ('נוחי') הוא מנכ"ל מערכת הכשרות של אגודת ישראל, הנמצאת אף היא בבעלות המשפחה.
ביוגרפיה > משפחתו > אילן יוחסין משפחת פרוש

| ישראל פרוש | ישראל פרוש | ישראל פרוש | ישראל פרוש | ישראל פרוש | ישראל פרוש |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
הערות שוליים

1 2  יהושע ביצור, מאיר פרוש: לזעוק "שאבעס", מעריב, 11 בדצמבר 1987
↑  שרי רוט, מאיר פרוש: "לא חציתי את התעלה, אבל שירתתי", באתר בחדרי חרדים, 12 בפברואר 2013
↑  כיכר השבת, כל העיר, 29 באוקטובר 1982
↑  נטע סלע, פרוש סולק מהחסידות, באתר ynet, 4 בנובמבר 2007
↑  השושלת נמשכת: מאיר פרוש (26) לראשות העיר, כל העיר, 1 ביולי 1983
↑  ילקוט הפרסומים 2980
↑  הדר חורש ושחר אילון, הצגה ל־30 ניצבים, כל העיר, 10 במאי 1985
↑  קואליציה יקרה מאוד, כל העיר, 20 באוקטובר 1989
↑  ילקוט הפרסומים 4197, כ' באדר התשנ"ד, 3.3.1994
↑  ילקוט הפרסומים 4408
↑  המשטרה ממליצה להעמיד לדין את ח"כ פרוש, באתר ynet, 25 ביולי 2000
↑  שובת רעב על "גזירות תשס"ג´, באתר ערוץ 7, 15 במאי 2003
↑  רונן מדזיני, מועמד החרדים לראשות עיריית י-ם: ח"כ פרוש, באתר ynet, 11 באוגוסט 2008
↑  אבי שיף, מפתיע? מאיר פרוש "נבחר" כנציג סיעת שלומי אמונים, באתר בחדרי חרדים, 16 בינואר 2015
↑  ושוב: פרוש מונה כסגן שר החינוך, באתר בחדרי חרדים, 8 בדצמבר 2015
↑  אבי שיף, אשר לכנסת: ה'חוק הנורבגי' יכלול סגני שרים, באתר בחדרי חרדים, 9 ביולי 2015; עקיבא וויס ואלי כהן, דרמה ביהדות התורה: מאיר פרוש יתפטר מהכנסת לטובת יעקב אשר, באתר בחדרי חרדים, 21 במאי 2016
↑  אריק בנדר, ‏סגן השר פרוש התפטר מחברותו בכנסת במסגרת החוק הנורבגי, באתר מעריב אונליין, 17 ביוני 2020
↑  יהודה שלזינגר, שר או סגן שר?, באתר ישראל היום, 1 בינואר 2023
↑  נחמן שטרנהרץ, אחרי הרב גרוסמן: סגן שר החינוך מ.., באתר כיכר השבת, ‏2016-11-01
↑  דיווח: השר מאיר פרוש מנסה לעזור לעבריין המין ברלנד להיכנס לאומן, באתר מעריב אונליין, 28 באוגוסט 2023
↑  יאיר שרקי, ‏רה"מ נתניהו נגד השר פרוש שפעל למען ברלנד: "דוחה את הפנייה, הממשלה לא עומדת מאחורי הבקשה", באתר ‏מאקו‏, 29 באוגוסט 2023
↑  חבר הכנסת פרוש, הצהרה לעיתונות, 28 באוקטובר 2007, אתר שלומי אמוני ישראל
↑  (הקישור אינו פעיל, 22 במרץ 2018)מסמך.
| השרים לענייני ירושלים ומורשת בממשלות ישראל |
| --- | --- | --- |
| השרים לענייני ירושלים (1990–2005) | יצחק שמיר • יצחק רבין • שמעון פרס • בנימין נתניהו • חיים רמון • אליהו סויסה • אריאל שרון • אליהו סויסה • נתן שרנסקי |  |
| השרים לענייני ירושלים רבתי (2005–2013) | צחי הנגבי • יעקב אדרי • רפי איתן • בנימין נתניהו |  |
| השרים לירושלים והתפוצות (2013–2015) | נפתלי בנט |  |
| השרים לירושלים ומורשת (2015–2023) | זאב אלקין • רפי פרץ • זאב אלקין • עמיחי אליהו |  |
| השרים לירושלים ומסורת ישראל (2023 ואילך) | מאיר פרוש |  |
| השרים למורשת (2023 ואילך) | עמיחי אליהו |  |
| --- | --- |
בקרת זהויות :  NLI: 987007299725905171  LCCN: n2011044326  VIAF: 172019199   WorldCat (עם VIAF): 172019199 
תעמולה של פרוש על אוטובוס בירושלים במהלך המירוץ לראשות העירייה בשנת 2008
מאיר פרוש בחתונת נכדו של הרב ברלנד
יחזקאל ריבנאי

יחזקאל ריבנאי
יחזקאל ריבנאי (19 באפריל 1899 – 7 באפריל 1972) היה אנטומולוג ישראלי, ממייסדי החברה האנטומולוגית בישראל ונשיאה הראשון.
ביוגרפיה > רקע משפחתי

יחזקאל ריבנאי נולד בזכרון יעקב (אז בפלשתינה) בשם יחזקאל ריבניקר, דור שלישי למשפחת חקלאים.
אביו, בנימין, היה בנו של משה ושלוה (סלווה) ריבניקר, שהיו בין עשרים המשפחות שעלו על אדמת זמרין (זכרון יעקב) מרומניה, הם נמנו על האורחה הראשונה (כח החלוץ שנשלח לתור) של העלייה הראשונה לארץ ביוני 1882. אביו של יחזקאל, בנימין, היה בן עשר בעלותם ארצה. יחזקאל היה בנו הבכור של בנימין מנישואיו הראשונים. אמו של יחזקאל, לאה לבית קורלנד, הייתה בתם של משה ואיטה קורלנד, אף הם ממייסדי זכרון יעקב, שעלו בקבוצה הראשונה מרומניה והתיישבו על אדמת זמרין.
סיפורה הקשה של משפחת קורלנד מלווה את זכרון יעקב מאז ימיה הראשונים. בשנת 1884 חלה אב המשפחה, משה קורלנד, ונסע למצוא מזור ביפו, אך כעבור זמן קצר נפטר שם ונקבר בבית העלמין היהודי הישן ביפו. פקיד הברון וורמסר סייע לאלמנה איטה ופתח עבורה במושבה חנות לצורכי ברזל ובנין. כעבור תשע שנים, בשנת 1893, נפטר הבן הבכור רפאל. כארבע שנים לאחר מכן, בשנת 1897, נפטרה הבת בתיה, אשר בעלה שמואל נפטר כשנה לפני האח רפאל. שש שנים לאחר מכן, בשנת 1903, גם הבן גרשון משה נפטר ממחלה. האם חשה כי אינה יכולה לשאת יותר את הכאב, היא יצאה אל החצר ושפכה והציתה עצמה בבקבוק נפט. בשנת 1908, כשיחזקאל היה בגיל תשע, נפטרה אמו לאה והוא גודל על ידי סבתו.
סבו משה ריבניקר ואביו, בנימין, עסקו בחקלאות, עבדו בפרדס ובכרם וגידלו דבורים לדבש. אביו היה פעיל בתזמורת המושבה כמחצצר וכמנצח. את ילדותו המוקדמת עבר יחזקאל בתקופה הרת אסון למושבה. בתקופה זו העביר הברון רוטשילד את חסותו ל"חברה היהודית להתיישבות" (יק"א). פקידי הברון ונציגי חברת יק"א ניסו להפוך את המתיישבים לאריסים ואלו חוו דיכוי ורעב. שני דודיו של יחזקאל, יוסף ודב (יחד עם קבוצה גדולה של צעירי המושבה) עזבו את הארץ.
ביוגרפיה > ילדות ובחרות

את ילדותו עבר בסביבה חקלאית, הוא חווה את מכת הארבה שפקדה את ארץ ישראל בנערותו ב-1915. ריבנאי למד בתיכון בבית הספר הריאלי בחיפה (1918-1914), בוגר המחזור השני של בית הספר. בכיתתו למד יעקב דורי. בין מוריו היו אשר ברש, יוסף עזריהו, פנחס כהן, קדיש סילמן ושולמית קלוגאי. החשיפה לחקלאות ולבעיות של המתיישבים הראשונים אתגרה את ריבנאי ללמוד חקלאות בהמשך; 


אולם מאחר שמקצוע זה (ולימודים אוניברסיטאיים בכלל) לא היו בנמצא בפלשתינה בתקופת השלטון העות'מאני, נסע ב-1919 לאלכסנדריה, שם לימד עברית והכין לבר מצווה את ילדי המשפחות היהודיות על מנת לחסוך כסף ללימודים גבוהים באמריקה.
ביוגרפיה > אוניברסיטה וקריירה מקצועית

בהיותו בן עשרים ואחת הפליג ריבנאי על אונייה ממצרים דרך איטליה וצרפת לארצות הברית והגיע לבוסטון. את השכלתו האקדמית רכש בקולג' החקלאי של מסצ'וסטס (Massachusetts Agricultural College ‏(MAC)), שברבות השנים התפתח והפך לאוניברסיטה של מסצ'וסטס באמהרסט (אנ'). ב-1927 קיבל תואר ראשון (BSc). ב-1928 ערך מחקר בנושא המורפולוגיה של חיפושית קולורדו (אנ'), כעבור שנה ערך מחקר בנושא החיפושיות הטפיליות מן המשפחה Rhipiphoridae (אנ') בצפון ומרכז אמריקה, תואר שני (MSc) קיבל ב-1928 מ-MAC ואת תואר הדוקטור לפילוסופיה קיבל באותו המוסד ב-1931. נושא עבודת הדוקטורט היה "מחקרים בטרופיזם ואקולוגיה של פשפש המיטה". בתקופת לימודיו בארצות הברית גר בעיירה הוליוק, ולפרנסתו לימד עברית והכין ילדים יהודים לבר-מצווה. בראשית הקריירה המדעית שלו התעניין גם באנטומולוגיה רפואית, ולשם כך לקח מספר קורסי מבוא ברפואה בבית הספר לרפואה של אוניברסיטת ג'ונס הופקינס בבולטימור. אחרי כן עבד גם במחלקת החקלאות של ארצות הברית והשתתף בפרויקט הדברת זבוב הפירות הים-תיכוני בפלורידה. את שם משפחתו המקורי, ריבניקר, החליף לריבנאי בתקופת לימודיו בארצות הברית.
ב-1931 הוזמן ריבנאי על ידי יצחק אלעזרי-וולקני להצטרף לסגל המכון שהקים וריבנאי שב לישראל. המכון שנקרא אז "תחנת הניסיון החקלאית רחובות", לימים "מכון וולקני"; עבר אז מתל אביב לרחובות ליד גן האקלום בשטח שכיום בתחום מכון ויצמן.

משהוקם המערך החקלאי הממשלתי ב-1951, עבר עם התחנה לאגף להגנת הצומח של התחנה לחקר החקלאות בבית-דגן.
ב-1957 התמנה ריבנאי לראש המחלקה לאנטומולוגיה של גידולי שדה, בהמשך הפך למנהל האגף (לימים המכון) להגנת הצומח במכון וולקני (1964-1960). ב-1964 פרש לגמלאות, אך המשיך לעבוד במכון הלאומי והאוניברסיטאי לחקלאות ומכון וולקני כיועץ עד לשנת 1969.
השתתף בכנסים מדעיים באנגליה, איטליה, הולנד וצרפת (1951).
ב-16 בפברואר 1966 נשא ריבנאי את הרצאת השנה במכון וולקני לחקר החקלאות ברחובות בנושא "נדידה ופנולוגיה של פרפרים בארץ", באותו אירוע הוענקה לו תעודת כבוד מטעם מכון וולקני.
ריבנאי היה ממייסדי החברה האנטומולוגית הישראלית ב-1962 ונשיאה הראשון. בתקופה שקדמה להקמת המדינה היה חבר החברה האנטומולוגית המצרית (The Entomological Society of Egypt) ופרסם בכתב העת של החברה על מזיקים המשותפים לשתי המדינות.
על שמו קרוי הדבוראי Encarcia scapeata Rivnay ‏(Hymenoptera: Aphelinidae)
מחקריו

יחזקאל ריבנאי כתב קרוב למאתיים מחקרים בעברית ובאנגלית, ביניהם מספר ספרים.
במסגרת הדוקטורט חקר את פשפש המיטה, חרק הניזון ממציצת דם האדם. הוא פיתח שיטה להאכלה מלאכותית של הפשפש, שאיפשרה לו לחקור את התנהגותו וגורמי משיכתו. הוא חקר את מרכיבי המשיכה של פשפש המיטה לפונדקאי שלו האדם בניסיונו ליזון מדמו וגילה שמקור המשיכה העיקרי הוא החום.

הוא חקר את הרגלי ההזדווגות וגילה שמראה ותנועת הנקבה הם הגורמים העיקריים שמושכים את הזכר אליה.

עבודות אלה צוטטו בהרחבה.
בארץ-ישראל חקר בתחילה את מזיקי ההדרים.

לאחר מכן טיפל במזיקים של גידולים נוספים, בהם: תבואות, סלק סוכר, עצי פרי גלעיניים, כותנה ודלועיים.
ריבנאי היה מחלוצי ההדברה הביולוגית במזיקי ההדרים בארץ. בענף ההדרים הרבה לחקור את זבוב ים-התיכון, שתוקף למעלה ממאתיים פונדקאים של פירות וירקות. חקר גם את הקפנודיס, תריפס השמש, כנימות קמחיות וכנימות עלה. ב-1968 ראתה אור סקירה פרי עטו המסכמת את פעולות ההדברה הביולוגית בישראל.
כל מחקריו היו בנושאים שימושיים, ניזונו מבעיות של חקלאים בשטח, וכללו קשר פורה ופעיל בינו לבין החקלאים באמצעות שיתופי פעולה: למשל עם היחידות המקצועיות של המועצה לשווק פרי הדר.
במשך שלושה עשורים עסק במזיקי גידולי שדה. ספרו הראשון בתחום זה ראה אור ב-1948,

בשלב מאוחר יותר פרסם ספר על מזיקי הפלחה והמספוא במזרח התיכון (ב-1960 במהדורה עברית

וב-1962 במהדורה אנגלית). פרק המבוא מבאר את הרקע החקלאי והאקולוגי והבעיות המיוחדות בהתמודדות עימם. הספר כולל סקירה של פְּרוּקֵי רַגְלַיִם, עם הערות לגבי הביולוגיה, המורפולוגיה ואופן הדברתם.
ריבנאי חקר את בעיות הסביבה. ב-1964 התפרסמה סקירה מקיפה על האופן שבו האדם משפיע על האקולוגיה של חרקים באזורים הצחיחים.
ריבנאי המשיך לחקור ולפרסם כמעט עד יום מותו. לאחר לכתו לעולמו ראה אור ספרו הפופולרי על אורחות חייהם ומנהגיהם של פרוקי הרגליים.
תחום מחקר אחר שלו היה ניידות החרקים. ראשית התחקה אחרי הנדידות קצרות-הטווח של זבוב הפירות הים-תיכוני ובהמשך הפעיל רשת של מלכודות ברחבי ישראל כדי לתאר את התנודות של עשי הלילה.
ריבנאי הציע את מודל הנדידה כהסבר למקור אוכלוסיית הקיץ של זבוב הים-התיכון (Ceratitis capitata Wiedemann) באזורים הקרים ובגבול תפוצתו, חרק מהבולטים במזיקי החקלאות העולמית.

לפי מודל זה אוכלוסיית הזבוב באזורים הקרים נכחדת בחורף ומתחדשת בקיץ באמצעות נדידת פרטים מאזורים חמים יותר.

ד"ר נמרוד ישראלי התבסס על מודל זה

ופיתח על בסיסו מוצר להדברת הזבוב.

מודל הנדידה מנוגד למודל החריפה (overwintering) המקובל, לפיו אוכלוסיית הזבוב באזורים הקרים היא מקומית ועברה סלקציה לעמידות לקור.
ריבנאי נהג לשרטט את החרקים אותם חקר. בהיעדר טכנולוגיות צילום נגישות עבור פרסומיו, הקדיש זמן רב להסתכלות ושרטוטים של אותם חרקים ואיוריו המפורטים מלוים את מאמריו.
אחדים מאיוריו של ריבנאי
משפחתו

יחזקל ריבנאי נישא לדוסיה (דבשה) למשפחת לוין ב-1948. היא עבדה כאחות בבית החולים בילינסון ומאוחר יותר כספרנית במרכז למחקר גרעיני שורק (ממ"ג). מאז שובו ארצה ב-1931 התגורר ריבנאי ברחובות. במקביל משנת 1933 עד תקופת מלחמת העצמאות שירת בהגנה כנוטר ברחובות, קיבל תעודת סמל ההגנה כאות הוקרה ב-16 במאי 1956.
ריבנאי נפטר ב-1972 והובא למנוחות בבית הקברות בזכרון יעקב
בנו הבכור, בנימין (ימיני) ריבנאי, מתגורר בבוסטון, ארצות הברית. הוא ד"ר לביוכימיה ומנהל מו"פ בחברות הזנק בשטח הפרמצבטיקה. בנו הצעיר, שוני ריבנאי, הוא אמן פלסטי, לשעבר ארט דיירקטור ובעליו של משרד הפרסום באומן בר ריבנאי.
ספרים פרי עטו

(ביחד עם אברהם הלד), מזיקי הפלחה והמספוא : במזרח התיכון, ארגון עובדי הפלחה, תל אביב : ספרית השדה, תש"ך 1960 (320 עמ').
Ezekiel Rivnay, Field crop pests in the Near East [Monographiae biologicae ; v. 10 ], en haag : W. Junk, 1962 (450 pp.).
מזיקי הפלחה והמספוא במזרח התיכון. הוצאת ”ספרית השדה", תל אביב, 1960 (320 עמ').
לוחמה ביולוגית במזיקים, המכון להגנת הצומח, בית-דגן : המחלקה לפרסומים מדעיים, תשכ"ח 1968 (105 עמ').
על פרוקי הרגל: יחסים, יצרים ותגובות, המחלקה לפרסומים מדעיים, מרכז וולקני, בית-דגן, תשל"ו 1977.
לקריאה נוספת

I Harpaz, Professor Ezekiel Rivnay: In memoriam, Israel Journal of Entomology Vol. VIII 1973, p. 185-188.
Ezekiel Rivnay List of Publications, Israel Journal of Entomology Vol. VIII 1973, pp. 189-202.
א. סבירסקי, ציון לנעדרים : פרופ' יחזקאל רינבאי ז"ל, השדה, כרך 52, מהדורות 5–8, הסתדרות הפועלים החקלאים בא"י, 1972, עמ 1045.